
	Begrænsninger i tilladte hjælpemidler:
Ved eksamen i Informatik B på merkantile eux-forløb er det udtrykkeligt tilladt at bruge internettet og værktøjer med generativ kunstig intelligens (som f.eks. ChatGPT), forudsat at de anvendes i overensstemmelse med den måde, de bruges i den daglige undervisning. For eksempel må ChatGPT gerne benyttes til at fejlfinde kode under eksamensforberedelsen. Det er dog vigtigt, at selve besvarelsen af eksamensopgaven er elevens eget, selvstændige arbejde.

	Prøvens anvendte sprog:

Undervisningssproget og sproget under eksamen er det samme. - Dansk




	Prøveform:

Eksaminationen tager udgangspunkt i det eksamensprojekt og produkt, som eksaminanden har udarbejdet i løbet af undervisningen 20 timer

Efter præsentationen af projektet fortsætter prøven med en opgave, der trækkes ved lodtrækning umiddelbart før eksaminationen. Den lodtrukne opgave:
Prøveformen er fastsat jf. https://www.retsinformation.dk/eli/lta/2020/692

	Mål og krav:

Det er en forudsætning for at kunne deltage i eksamen, at eleverne har afleveret deres eksamensprojekt og det tilhørende produkt.



Beskrivelse af afsluttende prøver til LUP

IT-B Projektbeskrivelse

	Karakter
	Betegnelse
	Beskrivelse af mundtlig præstation

	12
	Fremragende
	Eksamensprojektet præsenteres klart, sikkert og fagligt velfunderet i forhold til planlægning, gennemførelse og evaluering. Projektet opfylder kravene med kun få uvæsentlige mangler. Eksaminanden argumenterer velbegrundet for valget af faglige teorier og metoder. Den lodtrukne opgave løses med høj faglighed og tydelig sammenhæng til både egne it-produkter og teoretisk indhold. Uddybende og supplerende spørgsmål besvares sikkert og reflekteret.

	10
	Fortrinlig
	Projektet præsenteres sikkert og sammenhængende med god faglig indsigt. Der er få mindre mangler. Argumentationen for valg af metoder og teorier er overbevisende. Den lodtrukne opgave besvares solidt med tydelig, men ikke fuldt ud gennemarbejdet, sammenhæng til projekt og teori. Spørgsmål under samtalen besvares velovervejet og fornuftigt.

	7
	God
	Projektet præsenteres med tilfredsstillende fagligt niveau, men med flere mangler. Der gives rimelige forklaringer på valg af teorier og metoder. Den lodtrukne opgave besvares overordnet godt, dog uden særlig dybde. Der vises nogen sammenhæng til projektet og den faglige teori. Spørgsmål besvares generelt fornuftigt.

	4
	Jævn
	Projektet og opgaven præsenteres med visse vanskeligheder og manglende struktur. Der argumenteres overfladisk for valg af metoder og teorier. Opgavebesvarelsen er præget af usikkerhed og uklar faglig sammenhæng. Spørgsmål under samtalen besvares tøvende og kun delvist fyldestgørende.

	02
	Tilstrækkelig
	Præsentationen af projektet og opgaven er sparsom og kun netop dækkende for de stillede krav. Argumentationen er overfladisk, og det faglige indhold fremstår usikkert. Der er ringe sammenhæng mellem opgave og projekt. Spørgsmål besvares kort og uden dybere forståelse.

	00
	Utilstrækkelig
	Præstationen viser betydelige mangler i faglighed og formidling. Projekt og opgave fremlægges uden tydelig struktur eller forståelse. Der mangler evne til at anvende teorier og metoder relevant. Spørgsmål besvares enten upræcist eller slet ikke.

	-3
	Ringe
	Der mangler næsten helt en faglig præstation. Projektet forklares ikke meningsfuldt, og opgaven er ikke løst. Eksaminanden viser ingen forståelse for fagets metoder, begreber eller sammenhænge. Spørgsmål besvares ikke eller forkert.




Vægtning mellem eksamensprojekt og lodtrukken opgave
Ved den mundtlige prøve i Informatik B indgår to centrale elementer i vurderingen:
1. Eksamensprojektet (præsentation af it-produkt og dokumentation)
2. Den lodtrukne opgave (besvares efter 60 minutters forberedelse og fremlægges mundtligt)
Begge dele vægtet lige højt i den samlede vurdering. Det vil sige, at eksaminandens karakter afspejler:
· 50 %: Præsentation og faglig dybde i eksamensprojektet (planlægning, gennemførelse, valg af metoder, evaluering og perspektivering)
· 50 %: Løsning og formidling af den lodtrukne opgave (faglig indsigt, selvstændighed, brug af begreber og evne til at relatere til projekt og teori)
Ved bedømmelsen lægges der samlet vægt på, i hvilken grad eksaminanden:
· Har opfyldt de faglige mål,
· Har redegjort for sine valg og anvendte metoder,
· Har vist refleksion og sammenhæng mellem de to eksamenselementer.
